Încă un preot a aderat la Mitropolia Basarabiei. Eparhia Chișinăului l-a "oprit de a oficia cele sfinte"
Preotul Andrei Popa, paroh al bisericii "Sfântul Mare Mucenic Gheorghe" din satul Camencea, raionul Orhei a fost concediat din Eparhia Chișinăului și "oprit de a oficia cele sfinte" după aderarea acestuia la Mitropolia Basarabiei.
"În urma părăsirii samavolnice și lipsite de temei canonic a Eparhiei Chișinăului din cadrul Bisericii Ortodoxe din Moldova, împreună cu nesupunerea față de autoritățile bisericești ierarhic-superioare și încălcarea jurământului depus la hirotonie, Protopopul mitrofor Andrei Popa, paroh al bisericii "Sfântul Mare Mucenic Gheorghe" din satul Camencea, rl. Orhei a fost oprit de a oficia cele sfinte începând cu data de 4 martie 2024", se arată în Decretul Mitropoliei Moldovei din 4 martie 2023.